CELEX: 22004D0007
Language: hu
Date: 2004-02-06 00:00:00
Title: Az EGT-Vegyesbizottság 7/2004 határozata (2004. február 6.) az EGT-megállapodás V. mellékletének (Munkavállalók szabad mozgása) módosításáról

11/9. kötet          HU                               Az Európai Unió Hivatalos Lapja                                            15
22004D0007
L 116/52                                         AZ EURÓPAI UNIÓ HIVATALOS LAPJA                                         2004.4.22.
                                        AZ EGT-VEGYESBIZOTTSÁG 7/2004 HATÁROZATA
                                                             (2004. február 6.)
                     az EGT-megállapodás V. mellékletének (Munkavállalók szabad mozgása) módosításáról
            AZ EGT-VEGYESBIZOTTSÁG,
            tekintettel az Európai Gazdasági Térségről szóló, az Európai Gazdasági Térségről szóló megállapodás
            kiigazításáról szóló jegyzőkönyvvel módosított megállapodásra (a továbbiakban: a Megállapodás), és
            különösen annak 98. cikkére,
            mivel:
            (1)     A Megállapodás V. mellékletét az 1999. december 17-i 191/1999 EGT-vegyesbizottsági határozat (1)
                    módosította.
            (2)     A 191/1999 határozat Liechtenstein tekintetében új, ágazati kiigazításokat vezetett be az V. mellék-
                    lethez (munkavállalók szabad mozgása) és a VIII. melléklethez (letelepedési jog), amelyeket a 2003.
                    október 14-én Luxembourgban aláírt, a Cseh Köztársaságnak, az Észt Köztársaságnak, a Ciprusi
                    Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai
                    Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak
                    az Európai Gazdasági Térségben való részvételéről szóló megállapodással összhangban módosítani
                    kell.
            (3)     Az 1612/68/EGK tanácsi rendelet állásajánlatok és álláspályázatok közvetítése tekintetében történő
                    végrehajtásáról szóló, 2003. december 23-i 2003/8/EK bizottsági határozatot (2) be kell építeni a
                    Megállapodásba,
            A KÖVETKEZŐKÉPPEN HATÁROZOTT:
                                                                  1. cikk
            A Megállapodás V. melléklete 7. pontjának (93/569/EK bizottsági határozat) szövege helyébe a következő
            szöveg lép:
                 „32003 D 0008: A Bizottság 2003. december 23-i 2003/8/EK határozata az 1612/68/EGK tanácsi
                 rendelet állásajánlatok és álláspályázatok közvetítése tekintetében történő végrehajtásáról (HL L 5.,
                 2003.1.10., 16. o.).”
                                                                  2. cikk
            A 2003/8/EK határozat izlandi és norvég nyelvű szövegei, melyeket az Európai Unió Hivatalos Lapjának
            EGT-kiegészítésében közzé kell tenni, hitelesek.
                                                                  3. cikk
            Ez a határozat 2004. február 7-én lép hatályba, amennyiben a Megállapodás 103. cikkének (1) bekezdése
            szerint előírt összes értesítést eljuttatták az EGT-Vegyesbizottsághoz (*).
            (1) HL L 74., 2001.3.15., 29. o.
            (2) HL L 5., 2003.1.10., 16. o.
            (*) Alkotmányos követelmények nem merültek fel.
 ---pagebreak--- 16        HU                            Az Európai Unió Hivatalos Lapja                                      11/9. kötet
                                                     4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésé-
   ben közzé kell tenni.
   Kelt Brüsszelben, 2004. február 6-án.
                                                                        az EGT-Vegyesbizottság részéről
                                                                                   az elnök
                                                                               P. WESTERLUND